《答曾子固南丰道中所寄》
宋代·王安石

吾子命世豪，术学穷无闲。
直意慕圣人，不问闵与颜。
彼昏何为者，诬构来（左口右颜）（左口右颜）。
应逮犯秋阳，动为人所叹。
不恤我躬瘁，乃嗟天泽悭。
令人念公卿，烨烨趋王班。
泊无悯世意，狙猿而佩环。
爱子所守卓，忧予不能攀。
永矢从子游，合如扉上鐶。
愿言借余力，迎浦疏潺潺。
亦有衣上尘，可攀裨泰山。
大江秋正清，岛溆相萦弯。
四盼浩无主，日暮烟霞斑。
水竹密以劲，霜枫衰更殷。
常托亦云健，行矣非闲关。
相期东北游，致馆淮之湾。
无为袭宁嬴，悠然及温还。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”